钦定古今图书集成/明伦汇编/氏族典/第225卷 > 《廖用贤尚友录》 > 杨桓
## 钦定古今图书集成/明伦汇编/氏族典/第225卷 > 《廖用贤尚友录》 > 杨桓

按《南凉录》：桓，弘农人也。初仕吕光，光之季年，内外叛
作。郭黁之反东苑也，桓从弟统始举兵推桓为主，而
桓执义弥厉。及吕纂时，桓以后父任为尚书左仆射，
而纂为隆所弑，后亦自杀，桓乃弃位而出亡。利鹿孤
伐隆，获桓，以为左司马。秦姚兴闻桓有德望，征之，利
鹿孤不敢留，乃流涕遣行。既至，秦兴深礼重之，屡仕
显职，竟卒于秦。